उदयपुर/जयपुर। गृहमंत्री गुलाबचंद कटारिया ने शुक्रवार को उदयपुर के समीप चीरवा घाटा क्षेत्र में नगर वन उद्यान ‘फूलों की घाटी’ का लोकार्पण किया। यह नया पर्यटन स्थल उदयपुर शहर से 9 किमी दूर वन क्षेत्र अम्बेरी में 80 हैक्टेयर भू-भाग पर पूर्व में चीरवा घाटे से गुजरती 3400 मीटर लंबाई पर विकसित किया गया है। कटारिया ने इस अवसर पर आयोजित कार्यक्रम में कहा कि इस नए स्थल विकास से पर्यटकों को नया प्राकृतिक माहौल की सौगात मिलने जा रही है। वहीं क्षेत्रीय नागरिकों के लिए रोजगार के नए अवसर भी मुहैया होंगे।